Ροτζέριο Μπελέμ

Ο **Ροτζέριο Νασιμέντο Ντε Χέσους Αλμπουκέρκ** {πορτογαλικά: **Rogério de Jesus Nascimento Albuquerque**}, ευρύτερα γνωστός στο ποδοσφαιρικό κοινό ως «**Ροτζέριο Μπελέμ**», γεννημένος στις 28 Μαρτίου 1975 στο Μπελέμ την πρωτεύουσα και μεγαλύτερη πόλη της πολιτείας Παρά στη βόρεια Βραζιλία), είναι Βραζιλιάνος βετεράνος ποδοσφαιριστής ο οποίος αγωνίστηκε ως μεσοεπιθετικός σε διάφορες ομάδες της χώρας του, της Ελλάδας αλλά και στην Τουρκία. Υιοθέτησε το επώνυμο «Μπελέμ» ως διακριτικό ψευδώνυμο κατά τη διάρκεια της θητείας του στην Σάο Πάολο κατά τη δεκαετία του 1990, όπου χρησιμοποιήθηκε για να τον ξεχωρίσει από τους συμπαίκτες του Ροτζέριο Σένι και Ροτζέριο Πινέιρο. Το ψευδώνυμο τον ακολούθησε σε όλη την καριέρα του και παραμένει σε χρήση μέχρι σήμερα.
## Ποδοσφαιρική καριέρα
Ο Μπελέμ ξεκίνησε την ποδοσφαιρική του διαδρομή από το ποδόσφαιρο σάλας, προτού ενταχθεί στις ακαδημίες της Ρέμο σε ηλικία 10 ετών. Με τη γαλανόλευκη φανέλα κατέκτησε δυο Πολιτειακά Πρωταθλήματα (Campeonato Paraense), το 1993 και το 1996. Ειδικότερα το 1996, η Ρέμο κέρδισε το Πολιτειακό Πρωτάθλημα και ο Μπελέμ υπήρξε ο παίκτης-αποκάλυψη της χρονιάς, μιας και κατέκτησε το βραβείο Camisa 13 ως ο Καλύτερος Επιθετικό Μέσος ενώ παράλληλα αναδείχθηκε και πρώτος σκόρερ του πρωταθλήματος.

Την ίδια χρονιά πήρε μεταγραφή για την Γκρέμιο, με τη φανέλα της οποίας κατέκτησε το Πρωτάθλημα Βραζιλίας. Αν και παίκτης με άρτια τεχνική κατάρτιση, είχε λιγοστές ευκαιρίες από τον Λουίς Φελίπε Σκολάρι (τον τότε προπονητή της ομάδας) για να αγωνισθεί ως βασικός σε μια τόση προικισμένη ομάδα. 

Πραγματοποίησε το ντεμπούτο του με την ανδρική ομάδα στις 14 Αυγούστου 1996 στον εκτός έδρας αγώνα με την Σάο Πάολο, μπαίνοντας στο γήπεδο ως αλλαγή στη θέση του Zé Alcino στο 64ο λεπτό της αναμέτρησης.

Μέχρι την αποχώρησή του, από την Γκρέμιο (1996) αγωνίστηκε σε μόνο 2 σε επίσημα ματς, χωρίς σκοράρει κάποιο τέρμα. 

Στη συνέχεια, αγωνίστηκε για τις Σάο Πάολο, Ζουβεντούδε, Ατλέτικο Παραναένσε, Irati (PR) Παϊσαντού Σπορτ Κλαμπ και Ατλέτικο Γιουβέντους, προτού περάσει τον Ατλαντικό, το 2000, για να φορέσει επί δυόμιση χρόνια την φανέλα της θητεία στην Άνκαραγκιουτζου στην Τουρκία. 

Μετά από ένα δίμηνο (Νοέμβριος 2003-Γενάρης 2004) ανεπιτυχές πέρασμα η Ελβετική Σιόν επέστρεψε στη χώρα του και αγωνίστηκε για λογαριασμό της Ρέμο (2003) στη  Καμπεονάτο Μπραζιλέιρο Σέριε Β του 2003, βοηθώντας την ομάδα στην μάταιη προσπάθειά της για να κερδίσει την άνοδο στη Serie A (Στην προκριματική φάση, η ομάδα τερμάτισε στην 3η θέση, πίσω μόνο από τα μεγαθήρια Μποταφόγκο και Παλμέιρας. Τελικά η ομάδα τερμάτισε 5η στη συνολική βαθμολογία).

Το 2004, με της φανέλα της Σπορτ, ο Μπελέμ τερμάτισε 3ος στο πρωτάθλημα της πολιτείας, τερματίζοντας στην 3η θέση στον πρώτο γύρο και στην ίδια θέση στον δεύτερο γύρο. 

Το 2005, ο Μπελέμ συμμετείχε στην καταστροφική σεζόν (5η θέση) της Σεαρά στο πρωτάθλημα της πολιτείας. 

Το καλοκαίρι του 2006, υπέγραψε συμβόλαιο συνεργασίας με τον Άρη Θεσσαλονίκης. 

Με προπονητή τον Γκιγιέρμο Όγιος, που ευνοούσε την παρουσία Λατινοαμερικάνων ποδοσφαιριστών στην ενδεκάδα, ο Μπελέμ ξεκίνησε τη χρονιά ως βασικός. 

Ντεμπουτάρισε στα ελληνικά γήπεδα, στις 20 Αυγούστου 2006 στον εκτός έδρας αγώνα με τον Λάρισα 

Τα άσχημα αποτελέσματα της ομάδας και η έλευση του νέου προπονητή, Κίκε Ερνάντεθ,  μείωσαν τον χρόνο συμμετοχής του παίκτη στο βασικό σχήμα, αλλά παρά ταύτα ολοκλήρωσε τη σεζόν στο Κλεάνθης Βικελίδης, εν αντιθέσει με άλλους Βραζιλιάνους συμπαίκτες του, οι οποίοι έφυγαν στο εξάμηνο.

Ο Μπελέμ παρέμεινε στους «κιτρινόμαυρους» μέχρι το καλοκαίρι του 2007, καταγράφοντας συνολικά 20 συμμετοχές στο Πρωτάθλημα, όπου σκόραρε και 4 τέρματα. 

Επόμενος σταθμός της καριέρας του στην Ελλάδα, υπήρξε η Καλλιθέα, ομάδα της Β’ Εθνικής, με τη φανέλα της οποίας αγωνίστηκε μόνο σε έναν αγώνα Κυπέλλου, στις 9 Σεπτμερβρίου 2007, κόντρα στον Eoρδαϊκό.  Ο Βραζιλιάνος μέσος αποκτήθηκε το καλοκαίρι με συμβόλαιο ενός έτους, ωστόσο δεν αγωνίστηκε καθόλου στην αθηναϊκή ομάδα λόγω προβλημάτων στο πόδι του. Στις 18 Νοεμβρίου 2007 και ύστερα από συνάντηση που είχε με διοικούντες την ΠΑΕ, αποφασίστηκε η από κοινού λύση συμβολαίου καθώς δεν συμμετείχε στις προπονήσεις της ομάδας και ουσιαστικά κρέμασε τα ποδοσφαιρικά του παπούτσια.

Το 2008, ο Βραζιλιάνος γυρολόγος επέστρεψε στην πατρίδα του  για να συνεχίσει την καριέρα του ως ερασιτέχνης ποδοσφαιριστής σε ομάδες χαμηλότατων κατηγοριών του Βραζιλιάνικου ποδοσφαίρου: **Vila Rica/Cametá (PA)** (2008), **Ananindeua** (2008), **Lami FC(RS)**, **Independente/Tucuruí(PA)** και **Tuna Luso (PA)** (2010).  

Μετά την αποχώρησή του από το επαγγελματικό ποδόσφαιρο, ο Μπελέμ έστρεψε την προσοχή του στην προπονητική. 

Πραγματοποίησε τα πρώτα του βήματα στην προπονητική ως προπονητή σε περιφερειακές βραζιλιάνικες ομάδες, και ειδικότερα στην **Santa Rosa Esporte Clube** (2020-22), στη **Ρέμο Κ17** (ως βοηθός προπονητή), τη **Pinheirense Κ2**0 (2024) και την **Tiradentes-PA** (2024).

## Παραπομπές

## Εξωτερικοί σύνδεσμοι

*Προφίλ στο transfermarkt.pt
*Προφίλ στο ogol.com.br
*Προφίλ στο zerozero.pt

Κατηγορία:Βραζιλιάνοι ποδοσφαιριστές
Κατηγορία:Βραζιλιάνοι ποδοσφαιριστές στο εξωτερικό
Κατηγορία:Μέσοι ποδοσφαιριστές
Κατηγορία:Ποδοσφαιριστές Κλούμπε ντο Ρέμο
Κατηγορία:Ποδοσφαιριστές Γκρέμιο Φουτεμπόλ Πόρτο Αλεγκρένσε
Κατηγορία:Ποδοσφαιριστές Σάο Πάολο Φουτεμπόλ Κλούμπε
Κατηγορία:Ποδοσφαιριστές Παϊσαντού Σπορτ Κλαμπ
Κατηγορία:Ποδοσφαιριστές Σεαρά Σπόρτιγνκ Κλαμπ
Κατηγορία:Ποδοσφαιριστές Σπορτ Κλουμπ ντο Ρεσίφε
Κατηγορία:Ποδοσφαιριστές Ατλέτικο Γιουβέντους
Κατηγορία:Ποδοσφαιριστές ΜΚΕ Ανκαραγκιουτσού
Κατηγορία:Ποδοσφαιριστές ΦΚ Σιόν
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Γ.Σ. Καλλιθέας
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ξένοι ποδοσφαιριστές στην Τουρκία
Κατηγορία:Ξένοι ποδοσφαιριστές στην Ελβετία